《听罗讦事话太湖洞庭之景因赋十韵》
宋代·王禹偁

思纯十日水乡游，归见同年说不休。
湖阔尽疑吞泽国，洞深皆道彻宣州。
杉松自宿千年鹤，橘柚堪轻万户侯。
销夏古湾长积雪，隔帆危柱几经秋。
离离鱼网垂村巷，漠漠茶烟出寺楼。
云叶拥僧迎墨绶，浪花和鹭裹仙舟。
传书往事人难问，链药池空水自流。
明月峰高欺少室，桃花坞好似瀛洲。
许浑有句君应笑，张祜无诗我不愁。
直拟如今抛印去，雨蓑风艇狎群鸥。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。